
Kokouksen laillisuuden ja päätösvaltaisuuden toteaminen<br>
Hyvinvointilautakunta<br>
<Julkisuus><br>
Hallintosäännön 103 §:n mukaan kokouskutsu lähetetään jäsenille<br>
ja muille, joilla on läsnäolo-oikeus tai -velvollisuus osallistua<br>
kokoukseen, vähintään viittä (5) päivää ennen kokousta.<br>
Kiireellisissä tapauksissa kokous voidaan pitää edellä 1 momentissa<br>
tarkoitettua määräaikaa lyhyemmällä ajalla, mikäli kokouksesta<br>
saadaan tieto kaikille jäsenille tai näiden henkilökohtaisille<br>
varajäsenille. Myös milloin kaikki jäsenet ovat paikalla, kokous<br>
voidaan pitää kokouskutsua lähettämättä.<br>
Ehdotus<br>
<br>
Kokouskutsu hyvinvointilautakunnan jäsenille ja muille, joilla on<br>
oikeus tai velvollisuus osallistua kokoukseen on toimitettu päätöksen<br>
mukaisesti, joten kokous todetaan asianmukaisesti koolle kutsutuksi.<br>
Kun enemmän kuin puolet jäsenistä on paikalla voidaan kokous<br>
todeta myös päätösvaltaiseksi.<br>
<br>
Päätös<br>
__________<br>
<br>

2<br>
Pöytäkirjantarkastajien valinta<br>
Hyvinvointilautakunta<br>
Ehdotus<br>
<br>
Hyvinvointilautakunta valitsee keskuudetaan kaksi jäsentä<br>
tarkastamaan tästä kokouksesta laadittavan pöytäkirjan. Lautakunta<br>
valitsee pöytäkirjantarkastajiksi Juha Hyttisen ja Monna Helenin.<br>
<br>
Päätös<br>
__________<br>
<br>

3<br>
Tapahtumaraha 2020<br>
137/02.05.01/2017<br>
Hyvinvointilautakunta<br>
Tapahtumaraha vuodelle 2020 on ollut tapahtumatuottajien haettavissa 31.12.2019 mennessä. Tapahtumien järjestämisen tukemiseen on talousarviossa 2020 varattu 15.000 euroa.<br>
Tuen maksaminen liittyy keskeisesti kunnan strategiaan. Asiakirjan<br>
mukaan osa kuntamarkkinoinnista tapahtuu kansalaistoiminnan<br>
tuottamien tapahtumien kautta.<br>
Lautakunnan avustussäännössä määritellään avustuksen myöntämisen keskeiset perusteet.<br>
Tapahtumarahasta päätettäessä arvioidaan:<br>
- suunnitellun tapahtuman sisältö ja toteuttamisajankohta<br>
- tapahtuman merkittävyys, vetovoima, näkyvyys ja merkitys Asikka<br>
lalle ja asikkalalaisille,<br>
- hakijan omatoimisuus ja kansalaistoiminnan määrä<br>
- tapahtuman avoimuus ja yhteisöllisyys<br>
- avustuksella tuettavan toiminnan tai toimenpiteen ajankohtaisuus,<br>
vaikuttavuus ja osallistujamäärät<br>
- avustuksen saamisen tarve<br>
- hakija on asikkalalainen yhdistys tai yhteisö<br>
Tapahtumarahasta on ilmoitettu Päijät-Häme lehdessä, kunnan internet sivuilla sekä kunnan ilmoitustaululla, tapahtumaraha on ollut<br>
haettavissa 31.12.2019 saakka.<br>
Tapahtuman järjestäjän on avustussäännön mukaisesti tehtävä tapahtumatilitys kuukauden sisällä tapahtumasta, jonka jälkeen maksatus suoritetaan.<br>
Liitteessä tapahtumaraha 2020 koonti.<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
Ehdotus<br>
<br>
Hyvinvointilautakunta jakaa tapahtumarahan 2020 liitteen esityksen<br>
mukaisesti yhteensä 15 000 euroa.<br>
<br>
Päätös<br>
__________<br>
<br>

4<br>
Muutos Asikkalan kunnan työllistämistoimenpiteisiin<br>
712/00.01.02/2015<br>
KHALL § 28<br>
30.1.2017<br>
<br>
Asikkalan kunnanhallitus päätti 20.4.2015 § 161, että kunta alkaa<br>
työllistää yli 300 päivää työmarkkinatukea saaneita pitkäaikaistyöttömiä 6 kk:n työsuhteisiin sijoittaen työllistetyt yrityksiin, yhdistyksiin tai<br>
kunnan/Oivan yksiköihin. Kunta hakee työsuhteeseen TE-toimistosta palkkatuen aina, kun työtön henkilö on siihen oikeutettu.<br>
Vuoden 2017 alusta työ- ja elinkeinoministeriö on linjannut, että<br>
palkkatuella työllistetyn henkilön työssäoloehto kertyy palkkatuetun<br>
työsuhteen aikana 75 prosenttisesti aikaisemman 100 prosentin sijaan. Tästä seuraa, että palkkatuella työllistetyn henkilön työsuhteen<br>
pituuden tulee olla 8 kk, jotta hänen työssäoloehtonsa täyttyy ja hän<br>
poistuu kunnan työmarkkinaosuusmaksulistalta. Kunnalle aiheutuu<br>
lisäkustannuksia sekä pidentyneen työsuhteen vuoksi että siksi, koska TE-toimisto myöntää kunnalle palkkatukea vain 6 kuukaudeksi.<br>
TE-toimisto myöntää palkkatuelle 6 kk:n jälkeen jatkon vain, jos työllistetty henkilö sijoitetaan työhön yritykseen. Liitteessä 8/30.1.17 on<br>
kerrottu palkkatukilinjaukset Hämeessä vuodelle 2017.<br>
Vuoden 2017 alusta ansio- ja peruspäivärahaetuuden kesto on lyhentynyt 500 päivästä 400 päivään. (Jos työhistoriaa on alle 3 vuotta, ansio- ja peruspäivärahaetuuden kesto on 300 päivää.) Tästä aiheutuu, että työtön henkilö siirtyy kunnan työmarkkinaosuusmaksulistalle 100 (-200) päivää aikaisemmin kuin ennen.<br>
Muutoksista seuraa, että työllistäminen kallistuu noin 30 % ja työllistämisestä saatu säästö pienenee lähes 15 %. Työllistämistoimenpiteet ovat kunnalle kuitenkin edelleen taloudellisesti kannattavia, sillä<br>
saavutettu säästö työmarkkinaosuuslistalla on lähes poikkeuksetta<br>
suurempi kuin työllistämiseen panostettu raha. Työllistämisen painopiste tulee olla yrityksiin sijoituksissa, jotta kunta voi hyödyntää täysimääräisesti TE-toimiston palkkatuen.<br>
Vuonna 2015 kunta maksoi työmarkkinatukiosuutta Kelalle keskimäärin 30 573 €/kk. Vuonna 2016 kunnan osuus työmarkkinatuesta<br>
oli keskimäärin 26 359 €/kk.<br>
Vuoden 2017 alkaen Kela antaa kunnille tiedoksi myös ne henkilöt,<br>
jotka ovat saaneet työmarkkinatukea 200 päivää. Tämä muutos on<br>
lähtenyt kuntien toiveesta päästä vaikuttamaan työttömyyteen aikaisemmin ja työllistämään/aktivoimaan työttömiä kuntalaisia jo ennen<br>
kuin he siirtyvät kunnan työmarkkinaosuusmaksulistalle.<br>
Asikkalan kunnalla on ollut käytössään Asikkala-lisä, joka on suun-<br>
<br>

nattu yrityksiin ja yhdistyksiin taloudelliseksi tueksi silloin, kun yritys/yhdistys palkkaa suoraan omalle palkkalistalleen asikkalalaisen<br>
työttömän henkilön. Asikkala-lisä on harkinnanvarainen tuki, jota on<br>
voinut saada enintään 6 kk:n ajan.<br>
Jotta voidaan varmistaa, että työllistettävän henkilön työssäoloehto<br>
täyttyy työllistämisjakson aikana, Asikkala-lisä tulisi olla mahdollista<br>
saada pisimmillään 8 kk:n ajan. Liitteessä 9/30.1.17 on ehdotus uusiksi Asikkala-lisän kriteereiksi.<br>
Valtuuston hyväksymässä hyvinvointikertomuksessa yhtenä painopistealueena ja kehittämiskohteena on työllisyyden edistäminen mm.<br>
pitkäaikaistyöttömien ja syrjäytymisuhan alla olevien työllistyminen ja<br>
aktivointi.<br>
Valmistelija/lisätietoja<br>
<br>
Työllisyyskoordinaattori Susanna Rahikkala, puh. 044 778 0224,<br>
sähköposti: etunimi.sukunimi@asikkala.fi<br>
<br>
Ehdotus<br>
<br>
Kunnanhallitus päättää, että<br>
1. Asikkalan kunta pidentää työllistettävien työsuhteita 8 kk pituisiksi, kuitenkin enintään siihen saakka, kunnes työllistettävän henkilön<br>
työssäoloehto täyttyy. Työllistäminen voi tapahtua myös ennakoivasti eli ennen kuin työtön henkilö on kunnan työmarkkinakululistalla.<br>
Näin säästetään työmarkkinakulukustannuksissa jo ennakoivasti.<br>
Työllistäminen voi tapahtua, kun työtön työnhakija on saanut vähintään 200 päivää työmarkkinatukea.<br>
2. Asikkala-lisän ehtoja muutetaan samalla liitteen 9/30.1.17 mukaisesti: Asikkala-lisää voi myöntää pisimmillään 8 kk:n ajan, mutta<br>
kuitenkin enintään siihen asti, että työllistettävän henkilön työssäoloehto täyttyy. Painavista työmarkkinapoliittisista syistä Asikkala-lisää<br>
voi myöntää myös ennakoivasti yli 200 päivää työmarkkinatukea<br>
saaneen henkilön työllistämiseen.<br>
<br>
Päätös:<br>
<br>
Ehdotus hyväksyttiin.<br>
__________<br>
<br>
Hyvinvointilautakunta<br>
Asikkalan kunta on vuosina 2015 – 2017 käyttänyt työllistämisen<br>
budjettia Asikkalan kunnanhallituksen päätösten mukaisesti niin, että<br>
työllisyyspalvelut on voinut työllistää työttömän asikkalalaisen siinä<br>
vaiheessa, kun hän on saanut Kansaneläkelaitoksen työmarkkinatukea<br>
vähintään 300 päivää. Vuonna 2017 Asikkalan kunnanhallitus teki<br>
päätöksen, että kunnan työllistämisen budjettia voi käyttää myös niiden<br>
henkilöiden työllistämiseen, joiden työmarkkinatukikertymä on<br>
<br>

vähintään 200 päivää. Työllistämisessä hyödynnetään aina myös asiakkaan palkkatukioikeutta, mikäli se on asiakkaalle myönnetty.<br>
Työttömyyden alkaessa työttömän henkilön tulo koostuu useimmiten<br>
peruspäivärahasta tai ansiosidonnaisesta päivärahasta. Näiden kesto<br>
on 300 – 500 päivää riippuen työhistoriasta ja työttömän henkilön iästä.<br>
Peruspäivärahan/ansiosidonnaisen päivärahan jälkeen työtön henkilö<br>
saa työmarkkinatukea. Näin ollen 200 päivää työmarkkinatukea<br>
saaneiden henkilöiden työttömyys on kestänyt useimmiten vähintään<br>
500 päivää.<br>
Kunnan maksuvelvollisuus (50 – 70 %) työttömän henkilön<br>
työmarkkinatuesta alkaa, kun henkilö on ollut työmarkkinatuella 300<br>
päivää.<br>
Asikkalassa on vuodesta 2015 alkaen käyty systemaattisesti läpi<br>
kunnan työmarkkinatuen maksulistoja ja työllistetty listoilla olevia<br>
työkykyisiä henkilöitä. Nykyisellään listalla suurin osa on henkilöitä,<br>
joilla on vakavia työllistymisen esteitä ja joiden kuntoutumispolun työmarkkinoille voi otaksua parhaimmillaankin kestävän useiden vuosien<br>
ajan. Näin ollen kunnan työmarkkinatukilistan lyhentäminen<br>
työllistämistoimenpitein nykyisistä noin 60 – 70 henkilöstä on erittäin<br>
vaikeaa.<br>
On tarpeen ottaa Asikkalan työllisyydenhoidossa uusi näkökulma<br>
työllistämiseen ja siirtyä ennalta ehkäisevään ajattelumalliin, mikä on<br>
luontainen lähestymistapa hyvinvointipalveluissa. Tavoitteena on<br>
käyttää joustavasti Asikkalan kunnan työllistämisen budjettia myös niiden asikkalalaisten työttömien työllistämiseen, joiden työttömyys on<br>
kestänyt vain vähän aikaa ja jotka ovat vielä peruspäivärahan tai<br>
ansiosidonnaisen päivärahan piirissä. Tässä vaiheessa työllistettävän<br>
työkyky on oletettavasti parempi kuin pitkällisen työttömyyden jälkeen.<br>
Työttömyyden muut kielteiset vaikutukset ovat myös vähäisempiä kuin<br>
pidempään työttöminä olleilla henkilöillä.<br>
Jos tässä vaiheessa kunta voi tukea ja auttaa työtöntä uudelleen<br>
avoimille työmarkkinoille, työttömyyden aiheuttamat taloudelliset,<br>
sosiaaliset ja terveydelliset haitat pienenevät, mistä koituu kunnalle<br>
sosiaali- ja terveysmenojen säästöä. Kunnan työllistämisessä on<br>
jatkossakin käytettävä vahvaa yksilöllistä harkintaa ja puntaroitava työllistettävän kyky työllistyä ilman Asikkalan kunnan tukea sekä<br>
työllistymisen jatko. Tavoitteen tulee olla kunnan työllistämisjaksoa<br>
pidemmät työsuhteet siten, että yritys työllistää henkilön kunnan<br>
työllistämisjakson jälkeen. Ehdotettu toimintamalli mahdollistaa nykyistä<br>
paremmin sen, että voidaan ehkäistä työttömien siirtymisen kunnan<br>
työmarkkinatukilistalle sekä hyvinvointivajeiden syntymistä.<br>
Valmistelija/lisätietoja<br>
Työllisyyskoordinaattori Susanna Rahikkala, p. 044 7780 224,<br>
<br>

susanna.rahikkala@asikkala.fi<br>
Ehdotus<br>
<br>
Hyvinvointilautakunta päättää myöntää Asikkalan kunnan<br>
työllisyyspalveluille luvan käyttää työllistämisen budjettia myös<br>
asikkalalaisten lyhyen aikaa työttöminä olleiden henkilöiden työllistämiseen yksilöllisen harkinnan pohjalta. Harkinnassa painotetaan<br>
työllistettävän tarvetta kunnan työllistämisen tuelle sekä hänen<br>
mahdollisuuksiaan saavuttaa kunnan työllistämisjaksoa pidempi<br>
työsuhde.<br>
<br>
Päätös<br>
__________<br>
<br>

5<br>
Vanhus- ja vammaisneuvoston toimintakertomus 2019<br>
136/00.01.02/2017<br>
Hyvinvointilautakunta<br>
Vanhus- ja vammaisneuvoston toimintakertomus vuodelta 2019<br>
liitteessä.<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
Ehdotus<br>
<br>
Hyvinvointilautakunta merkitsee toimintakertomuksen tiedoksi.<br>
<br>
Päätös<br>
__________<br>
<br>

6<br>
Kunnan valokuva-arkiston digitointi hanke<br>
281/00.01.05/2018<br>
Hyvinvointilautakunta 12.09.2018 § 57<br>
Asikkalan kunnan kuva-arkiston inventointiprojekti alkoi v. 2017.<br>
Tuolloin kunnan Päijänne-talolla sijainneen arkiston inventoi FM<br>
Päivi Repo, joka jatkaa arkiston siirtoa digitaaliseen muotoon myös<br>
tänä vuonna. Hanke tapahtuu Museoviraston osittaisella tuella ja<br>
Päijät-Hämeen maakuntamuseon valvonnassa.<br>
Kunnan kuva-arkisto on osa viime vuonna inventoitua<br>
kokonaisuutta. Arkistossa on kuvien lisäksi muutakin materiaalia,<br>
kuten äänitteitä, kirjoja ja eri kulttuurihankkeiden materiaalia (esim.<br>
näytelmien käsikirjoituksia, runokilpailuiden satoa yms.).<br>
Vuoden 2017 toukokuussa Asikkalan kunnan kuva-arkistossa oli<br>
yhteensä n. 19 000 kuvaa eri muodoissa. Näistä n. 9000 kpl oli<br>
negatiiveja. Laskennan jälkeen kuva-arkistoon on tullut uutta<br>
aineistoa. Tällä hetkellä kuvia on jo yli 20 000 kpl. Näistä on nyt<br>
saatettu digitaaliseen muotoon n. 5000 kpl. Tämä määrä kuvia<br>
on siis välittömästi käytettävissä. Kuvia on käsitelty alustavasti<br>
niin, että niistä valtaosa on julkaisukelpoisia. Tietokantaan on<br>
luetteloitu digitoituja kuvia tällä hetkellä n. 1400 kpl.<br>
Luetteloidut kuvat siirtyvät vapaasti katseltaviksi pienikokoisina<br>
jpg-tiedostoina Finna-tietokantaan (tietokantaan siirrossa otetaan<br>
huomioon hyvä tapa ja henkilötietosuojakäytännöt).<br>
Kuva-arkiston digitoinnissa on lähdetty liikkeelle siitä, että digitoidut<br>
kuvat ovat heti ensivaiheessa kunnan ja halukkaiden tutkijoiden,<br>
kyläyhdistysten ja muiden toimijoiden käytettävissä. Luettelointi<br>
tietokantaan tapahtuu toisessa vaiheessa. Kolmas vaihe on kuvien<br>
julkaiseminen vapaaseen katseluun.<br>
Lisäksi kuvien valinnassa digitoitaviksi ovat kriteereinä olleet kuvia<br>
koskevat käyttöluvat. Digitoituja kuvia koskevat sopimukset on saatu<br>
solmittua oikeuksien haltijoiden kanssa, tai kuvat ovat vapaasti<br>
käytettäviä (yli 50/75 v kuvanottohetkestä). Digitoiduissa kuvissa on<br>
otettu huomioon myös tutkimuskäyttö.<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
Ehdotus<br>
<br>
Lautakunnalle esitellään digitointihankkeen tämän hetken tilanne.<br>
Lautakunta merkitsee tiedoksi.<br>
<br>
ASIKKALAN KUNTA<br>
Hyvinvointilautakunta<br>
Hyvinvointilautakunta<br>
<br>
Päätös<br>
<br>
Esityslista<br>
§ 57<br>
<br>
1/2020<br>
<br>
12/16<br>
<br>
12.09.2018<br>
16.01.2020<br>
<br>
Ehdotus hyväksyttiin.<br>
__________<br>
<br>
Hyvinvointilautakunta<br>
Alla kunnan kuva-arkiston digitointihankeen viimeisin lehdistötiedote:<br>
<br>
ASIKKALAN KUNTA<br>
Hyvinvointilautakunta<br>
Hyvinvointilautakunta<br>
<br>
Esityslista<br>
§ 57<br>
<br>
1/2020<br>
<br>
13/16<br>
<br>
12.09.2018<br>
16.01.2020<br>
<br>
Valokuvien digitointihanke eteni suunnitelman ja tavoitteen<br>
mukaisesti. Ne kokonaisuudet mitkä etukäteen haluttiin käsitellä<br>
saatiin myös työstettyä. Hankkeen aikana kokoelmaa samalla<br>
laajennettiin kuvakokonaisuuksilla, mitkä katsottiin olevan sopivia ja<br>
merkityksellisiä kunnan valokuva-arkistoon.<br>
Liitteessä hankkeen loppuraportti.<br>
<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
Ehdotus<br>
<br>
Hyvinvointilautakunta merkitsee loppuraportin tiedoksi.<br>
<br>
Päätös<br>
__________<br>
<br>
ASIKKALAN KUNTA<br>
<br>
Esityslista<br>
<br>
Hyvinvointilautakunta<br>
<br>
16.01.2020<br>
<br>
1/2020<br>
<br>
14/16<br>
<br>
7<br>
Viranhaltijapäätökset<br>
698/12.04.00/2019<br>
Hyvinvointilautakunta<br>
Lautakunnalle saatetaan tiedoksi seuraava viranhaltijapäätös<br>
Hyvinvointijohtaja<br>
Henkilöstöpäätös<br>
25.11.2019 Asia: Hyvinvointikoordinaattorin valitseminen<br>
Valmistelija/lisätietoja<br>
Hyvinvointijohtaja Matti Kettunen, p. 044 778 0247,<br>
matti.kettunen@asikkala.fi<br>
Ehdotus<br>
<br>
Lautakunta päättää merkitä edellä mainitun viranhaltijapäätöksen<br>
tietoon saatetuksi ja päättää olla käyttämättä siihen kuntalain<br>
tarkoittamaa otto-oikeutta.<br>
<br>
Päätös<br>
__________<br>
<br>
ASIKKALAN KUNTA<br>
<br>
Esityslista<br>
<br>
Hyvinvointilautakunta<br>
<br>
16.01.2020<br>
<br>
8<br>
Muut asiat<br>
Hyvinvointilautakunta<br>
<br>
1/2020<br>
<br>
15/16<br>
<br>
ASIKKALAN KUNTA<br>
<br>
Esityslista<br>
<br>
Hyvinvointilautakunta<br>
<br>
16.01.2020<br>
<br>
9<br>
Tiedoksi<br>
Hyvinvointilautakunta<br>
<br>
1/2020<br>
<br>
16/16<br>
<br>
